als_Latn dik_Latn sag_Latn
LUSHNJA- Mesfushori i Lushnjës, Fatjon Topi, në prag të ndeshjes me Naftëtarin ka shprehur bindjen se do ta nisin fazën e tretë me fitore.
“Nuk e shikojmë kundërshtarin si një ekip të pozicionuar në vendin e fundit, por si një skuadër ku na duhet të shprehim vlerat tona më të mira për të fituar. Ata do të mbrohen dhe detyra jonë është t’i thyejmë. Kemi treguar që e kemi mundur thellësisht Naftëtarin në shtëpi në fazën e dytë dhe kjo do të na shërbejë psikologjikisht. Mirëpo, ne më shumë se kurrë duhet të fitojmë para tifozëve tanë”. Lushnja nuk fiton në shtëpi, që nga 7 shkurti, kur pikërisht me një gol të Fatjon Topit mundi Dinamon. Ndërkohë, në lidhje me aktivizimin e Branicës në ndeshjen e së shtunës, sekretari i klubit Olsi Stambolliu ka shpjeguar:
“Ne presim të dalë vendimi dhe të federojmë futbollistin”. Lushnja ka vijuar me përgatitjet. Mesfushorët Ruço dhe Gjoni janë stërvitur veçmas duke kryer vrapime. Ndërkohë, për mesfushorin Dervishi problemet me gjurin, të shfaqura pas ndeshjes me Tomorin, nuk kanë rezultuar shqetësuese, ndërsa pritet të dalë në fushë.
Përgatiti: Alban Alushi
als_Latn als_Latn als_Latn cym_Latn